Խոսելով ոլորտի ընդհանուր տենդենցի մասին, Նախագահն ընդգծել է, որ 2003թ համախառն ներքին արդյունքի կառուցվածքի մեջ փոքր ու միջին բիզնեսի արտադրանքի ծավալը կազմում է 38 տոկոս, ինչը բավականին լուրջ ցուցանիշ է եւ նշանակում է, որ փոքր ու միջին բիզնեսն աստիճանաբար ոտքի է կանգնում: "Հասկանալի է, սակայն, որ դեռեւս կան բազմաթիվ խնդիրներ, խոչընդոտներ կապված տարբեր կառույցների աշխատանքի հետ, եւ ես պատրաստ եմ այսօր ձեզ հետ միասին քննարկել այդ հարցերը",-նշել է երկրի ղեկավարը: